b'\n_START_ARTICLE_\nMichael E. Biggins\n_START_SECTION_\n\xc5\xbdivljenje in delo\n_START_PARAGRAPH_\nMichael E. Biggins je diplomiral iz nem\xc5\xa1\xc4\x8dine na univerzi v Kansasu (1976), magistriral iz bibliotekarstva in informacijskih znanosti na univerzi v Illinoisu (1988), magistriral iz germanskih jezikov in knji\xc5\xbeevnosti na univerzi v Kansasu (1978) in diplomiral iz slovanskih jezikov in literature prav tako na univerzi v Kansasu (1978). Kot knji\xc5\xbeni\xc4\x8dar skrbi za slovanske in vzhodnoevropske zbirke knji\xc5\xbenice Univerze Washington v Seattlu. Je tudi izredni profesor na tamkaj\xc5\xa1njem oddelku za slovenistiko, kjer pou\xc4\x8duje slovenski jezik.\n_START_SECTION_\nBiggins in sloven\xc5\xa1\xc4\x8dina\n_START_PARAGRAPH_\nS sloven\xc5\xa1\xc4\x8dino se je sre\xc4\x8dal med \xc5\xa1tudijem, leta 1980 se je udele\xc5\xbeil seminarja slovenskega jezika, literature in kulture v Ljubljani. Sloven\xc5\xa1\xc4\x8dina se mu je kot govorcu ru\xc5\xa1\xc4\x8dine in nem\xc5\xa1\xc4\x8dine zdela kot nekak\xc5\xa1no sti\xc4\x8di\xc5\xa1\xc4\x8de obeh jezikov in na neki na\xc4\x8din tudi kulture. Prvi roman, ki ga je prevedel v angle\xc5\xa1\xc4\x8dino, je bil Jan\xc4\x8darjevo Posmehljivo po\xc5\xbeelenje. Najbolj je poznan po prevodu Bartolovega Alamuta, ki se ga je lotil leta 2003 na pobudo zalo\xc5\xbenika iz Seattla. Za nekatere druge prevode se je odlo\xc4\x8dil sam. Za Vojnovi\xc4\x87ev \xc4\x8cefurji raus pravi, da je neprevedljiv zaradi specifi\xc4\x8dnega jezika in s stali\xc5\xa1\xc4\x8da te\xc5\xbeavnosti prevajanja primerljiv z Joycevim Finneganovim bdenjem. Prevaja sodobno knji\xc5\xbeevnost, ker zna le-ta bolje nagovoriti dana\xc5\xa1nje anglojezi\xc4\x8dne bralce.\n_START_SECTION_\nNagrade\n_START_PARAGRAPH_\nBiggins je prejemnik Lavrinove diplome (2015) Dru\xc5\xa1tva slovenskih knji\xc5\xbeevnih prevajalcev.'